**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

 judeŢul BrĂila

**FEBRUARIE**

**2020**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii februarie 2020, pe puncte de prelevare, sunt prezentate în tabelul de mai jos :

|  |  |  |
| --- | --- | --- |
| Nr. crt. | Punct de monitorizare | **PULBERI SEDIMENTABILE** **CMA = 17 g/m2/lună**  |
| Concentraţia medie lunară | Concentraţia medie pe luna anterioară | **Tendinţamediei** |
| 1. | Sediu APM | 6,1 | 3,21 | 1,9 |
| 2. | Uzina de apă Brăila | 6,26 | 3,52 | 1,7 |
| 3. | Str. Gen. Gh. Avramescu | 22,03 | 18,81 | 1,1 |
| 4. | Staţia Nord  | 7,99 | 6,5 | 1,2 |
| 5. | S.C. Hercules S.A. | 9,69 | 10,78 | 0,9 |
| 6. | Calea Galaţi | 7,92 | 6,63 | 1,2 |
| 7. | Primăria Brăila | 7,9 | 2,77 | 2,8 |
| 8. | Cazasu | 7,84 | 4,38 | 1,7 |
| 9. | Termocentrala Chiscani | 6,43 | 12,81 | 0,5 |
| 10. | Vărsătura | 16,47 | 16,65 | 0,9 |

La indicatorul pulberi sedimentabile, în luna februarie 2020, s-a înregistrat o singură depășire, cu 29 %, a concentrației maxime admise, în punctul de prelevare din Str. Gen. Gh. Avramescu.

#  Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate în :

* Incinta stației automate de monitorizare a dozei gama în timp real de la sediul APM Brăila
* Incintele stațiilor automate de măsurarea calității aerului după cum urmează:
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

 Pentru monitorizarea calității aerului, în luna februarie 2020, în cele cinci puncte de prelevare, s-a analizat și determinat o cantitate medie lunară de 13,49 l/mp.

 Precipitațiile căzute nu au fost acide, valorile pH-ului situându-se în intervalul 7,1 – 7,89 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

 • de către operatorii economici, prin sistemele proprii de automonitorizare;

 • în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii februarie 2020 rezultatele automonitorizării calităţii apelor uzate de la următorii agenţi economici:

* SC ”Bona Avis” SRL - Brăila
* SC ”Lidl Discount” SRL - punct de lucru Brăila 1
* SC ”Întreținere și Reparații Locomotive și Utilaje CFR IRLU” SRL - Atelier IRLU Brăila
* SC ”Vard Brăila” SA - Brăila
* CUP Dunărea Brăila pentru stațiile de epurare :
* Brăila
* Movila Miresii
* Făurei
* Însurăței
* SC ”Diaverum Romania” SRL - Brăila
* SC ”Alypro” SRL - Brăila
* SC ”Delta Consulting” SRL - Brăila
* SC ”Dav Oil” SRL - Brăila
* SC ”Danbo Impex” SRL - Brăila
* SC ”Eldomir” SRL - Brăila
* CN. Administrația Porturilor Dunării Maritime SA - Galați
* Consiliul Județean Brăila - Spitalul Județean de Urgență
* Spitalul de Psihiatrie ”Sf.Pantelimon” - Brăila
* SC ”Titan Edilitara” SRL - Brăila
* OMV Petrom Marketing SRL - Brăila
* SC ”Ceprohart” SA - Brăila
* SC ”Lukoil România” SRL - Brăila
* SC ”Miflobu Wash” SRL - Brăila
* SC ”Selgros Cash&Carry” SRL - Brăila
* Rewe Romania SRL - Brăila
* SC ”Columbus Operational” SRL - Carrefour Market - Brăila

Față de concentrațiile maxime admise de Normativele și actele de reglementare existente s-au înregistrat depășiri ale indicatorilor monitorizați constatate în buletinele de analiză transmise de către următorii operatori economici după cum urmează:

- ***SC ”Diaverum Romania” SRL - Brăila****:* consum chimic de oxigen (CCOCr)

- ***Compania de Utilităţi Publice „ Dunărea” - Brăila***:

* la stația de epurare a municipiului Brăila : azotați (NO3-) și azot total (Ntot);
* la staţia de epurare Movila Miresii: materii în suspensii (MTS), consum chimic de oxigen (CCOCr), consum biochimic de oxigen (CBO5) și azot amoniacal (NH4+);
* la stația de epurare Însurăței: azot total (Ntot).

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna februarie 2020, laboratorul A.P.M Brăila a efectuat analize fizico-chimice la agenți economici care prezintă impact asupra apelor de suprafaţă.

Prin monitorizarea indicatorilor menționați în autorizația de mediu s-au înregistrat depășiri ale valorilor limită la SC Tebu Consult Invest SRL la: substanțe extractibile, materii în suspensie și amoniu; SC Mimbu SRL la indicatorii substanțe extractibile și materii în suspensie; Stația de Epurare-CUP Brăila la indicatorii CBO5 și materii în suspensie.

Laboratorul A.P.M Brăila a expertizat agenţi economici ale căror ape rezultate din procesul tehnologic sunt deversate în canalizarea oraşului.

S-a constatat că la societatea comercială Group Omega Fish SRL s-a înregistrat o depășire o valorii limită impusă de legislația în vigoare, la indicatorul substanțe extractibile.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.

Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

 **Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

 **Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita  |
| BR1 | Trafic | SO2 | 6.85 | 20.97 | 4.57 | 667 | μg/m3 | 350 |
| NO | 11.22 | 206.4 | 3.36 | 666 | μg/m3 | 200 |
| NO2 | 22.21 | 118.7 | 7.32 | 666 | μg/m3 | 200 |
| NOx | 39.08 | 429.1 | 12.57 | 666 | μg/m3 | 30/an |
| CO | 0.14 | 2.67 | 0.01 | 667 | mg/m3 | 10 |
| Benzen | 2.11 | 4.59 | 0.26 | 137 | μg/m3 | 7 |
| PM10 nef. | 12.94 | 41.71 | 4.64 | 91 | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 9.68 | 24.4 | 6.32 | 668 | μg/m3 | 350 |
| NO | 7.9 | 68.42 | 4.19 | 665 | μg/m3 | 200 |
| NO2 | 12.76 | 70.38 | 2.49 | 665 | μg/m3 | 200 |
| NOx | 24.64 | 158.5 | 9.48 | 665 | μg/m3 | 30/an |
| CO | 0.1 | 1.93 | 0.02 | 668 | mg/m3 | 10 |
| O3 | 47.94 | 96.05 | 8 | 668 | μg/m3 | 120 |
| Benzen | 1.43 | 17.57 | 0.55 | 688 | μg/m3 | 7 |
| PM10 nef. | - | - | - | - | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | - | - | - | - | μg/m3 | 350 |
| NO | 4.22 | 40.57 | 3.26 | 661 | μg/m3 | 200 |
| NO2 | 8.82 | 37.3 | 5.39 | 661 | μg/m3 | 200 |
| NOx | 15.17 | 98.33 | 10.45 | 661 | μg/m3 | 30/an |
| CO | 0.09 | 0.82 | 0.02 | 662 | mg/m3 | 10 |
| O3 | 51.3 | 99.52 | 5.49 | 663 | μg/m3 | 120 |
| Benzen | 1.34 | 12.44 | 0.06 | 426 | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | - | - | - | - | μg/m3 | 350 |
| NO | 3.09 | 27.45 | 2.37 | 668 | μg/m3 | 200 |
| NO2 | 8.76 | 38.15 | 1.77 | 668 | μg/m3 | 200 |
| NOx | 13.4 | 79.44 | 5.77 | 668 | μg/m3 | 30/an |
| CO | 0.13 | 3.89 | 0 | 668 | mg/m3 | 10 |
| O3 | 46.28 | 86.98 | 4.81 | 667 | μg/m3 | 120 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.34 | 9 | 2.02 | 668 | μg/m3 | 350 |
| NO | 10.39 | 14.23 | 9.66 | 392 | μg/m3 | 200 |
| NO2 | 4.87 | 23.56 | 0.94 | 392 | μg/m3 | 200 |
| NOx | 20.5 | 44.78 | 16.17 | 392 | μg/m3 | 30/an |
| CO | 0.08 | 10.39 | 4.87 | 668 | mg/m3 | 10 |
| O3 | 48.06 | 83.01 | 10.92 | 668 | μg/m3 | 120 |
| Benzen | 2.01 | 11.64 | 0.97 | 690 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna februarie pentru SO2 s-au situat sub valorile limită admise.

Valorile înregistrate în luna februarie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna februarie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanților specifici rezultați din trafic.

În luna februarie media orară a indicatorului ozon nu a depășit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată și metoda gravimetrică, care de altfel este metoda de referință.

În luna februarie, la indicatorul PM10 (măsurat în sistem continuu) nu s-au efectuat măsurători având pompele Fox defecte.

În luna februarie, la indicatorul PM10 (măsurat în sistem gravimetric), nu s-au efectuat probe.

**Evoluţia indicelui general de calitatea aerului**

 Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentrațiilor înregistrate pentru fiecare dintre poluanții monitorizați: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

 Stația BR - 1 TRAFIC adresa: Calea Galați nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Șoseaua Baldovinești nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de stațiile automate din Rețeaua Națională de Monitorizare a Calității Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna februarie 2020 la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna februarie 2020, conform programului de monitorizare, nu s-au prelevat probe de sol.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

În luna februarie 2020, conform programului de monitorizare, nu s-au efectuat măsurători de zgomot.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 9 documentaţii pentru emitere acte de reglementare, pentru care:
* s-au făcut observaţii în cadrul şedinţelor CAT
* s-au emis 5 puncte de vedere pentru:
* emiterea avizului de mediu pentru
* un plan de amenajare a teritoriului intercomunitar Stațiunea Lacu-Sărat – care include aria protejată ROSCI0307 Lacul Sărat – Brăila
* emiterea acordului de mediu pentru:
* Un proiect de reabilitare a unui plot de irigații situat în vecinătatea ariei protejate ROSPA0077 Măxineni
* Un proiect pentru modernizarea și integrarea în SCADA a unei stații de transformare situate în localitatea Ianca, în vecinătatea ariilor naturale protejate ROSPA0048 Ianca-Plopu-Sărat și ROSCI0305 Ianca - Plopu - Sărat – Comăneasca
* Un proiect de reabilitare a rețelei de irigații situat în perimetrul ariilor naturale protejate ROSCI0259 și ROSPA0145 Valea Călmăţuiului
* proiectul ”Uite barza!” derulat de Societatea Ornitologică Română privind montarea de suporturi de cuiburi de barză pe stîlpii rețelelor de Joasă tensiune
* participare la verificarea amplasamentului și a documentației pentru:
* Un plan PUZ pentru dezvoltarea sectorului pescăresc Stăncuța situat în vecinătatea și în perimetrul ariilor protejate Parcul Natural Balta Mică a Brăilei, ROSPA 0005 Balta Mică a Brăilei și ROSCI 0006 Balta Mică a Brăilei
* Un proiect de înființare a unei rețele de gaze naturale în localitatea Jirlău
* amplasament situat în imediata vecinătate a ariei naturale protejate ROSPA0004 Balta Albă-Amara-Jirlău și ROSCI0005 Balta Albă-Amara-Jirlău-Lacul Sărat Câineni
* Un proiect pentru reabilitarea unei rețele de irigații situate în vecinătatea ariilor naturale protejate ROSPA0048 Ianca-Plopu-Sărat și ROSCI0305 Ianca - Plopu - Sărat – Comăneasca
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 5 documentaţii pentru emitere acte de reglementare, pentru care:
* s-au făcut observaţii în cadrul şedinţelor CAT
* s-au emis 5 puncte de vedere pentru:
* emiterea avizului de mediu pentru
* un plan PUZ pentru construirea de locuințe pe un amplasament al unei fabrici de mobilă dezafectate
* emiterea acordului de mediu pentru trei proiecte privind lucrări de abandonare aferente a trei sond de țiței
* realizarea obligațiilor de mediu aferente unui depozit de produse petroliere dezafectat
* S-a continuat informarea referitoare la implementarea Legii nr. 74/2019 privind gestionarea siturilor potenţial contaminate şi a celor contaminate cu privire la obligația primăriilor și a operatorilor economici de a identifica siturile potential contaminate și de a transmite către APM Brăila lista acestora si datele de identificare si contact ale detinatorului de teren sau ale operatorului economic.
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 16 documentaţii pentru care:
* s-au făcut observaţii în cadrul şedinţelor CAT
* s-au emis 16 puncte de vedere pentru:
* emiterea avizului de mediu pentru Planului Județean de Gestionare a Deșeurilor pentru Județul Brăila 2019-2025:
* emiterea acordului de mediu pentru:
* un proiect de reabilitare și anvelopare a Spitalului Județean de Urgență Brăila
* un proiect de obținere a energiei electrice
* emiterea autorizației de mediu pentru:
* un operator din industria de prelucrare carne și fabricare conserve
* o fermă agricolă
* un service auto și o vulcanizare
* o unitate de tratare seminte
* sistemul centralizat de alimentare cu apă a localităților Romanu și Oancea
* un producător de băuturi răcoritoare
* o platforma de depozitare și gospodărire a gunoiului de grajd și a deșeurilor menajere
* două ferme de creștere păsări
* încadrarea dejecțiilor de pasăre ca deșeu sau subprodus
* de consolidare dig si stocarea temporara a gramezilor de pamant cu moluz in lungimea digului de protectie aflat in administrarea Comunei Chiscani
* acordul pentru depozitarea unor deșeuri la depozitul DEDMI Muchea al SC Tracon SRL
* planul de măsuri propus de SC Celhart Donaris SA pentru efectuarea lucrărilor de închidere a depozitului de deșeuri nepericuloase nerealizate
* participare la receptia unui proiect de demolare a unei fabrici de bere
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
	+ fluxul deşeurilor;
	+ inventarul deșeurilor de ambalaje
	+ capitolele corespunzătoare domeniului din raportul lunar Fişa judeţului;
	+ substanțe periculoase
	+ deșeuri de echipamente electrice și electronice
	+ vehicule scoase din uz
* Au fost validate şi aprobate 7 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 151 formulare de expediţie/transport substanţe periculoase.
* Participare la o acţiune de preluare şi distrugere a deșeurilor conform OG [14/2007](file:///C%3A%5CDocuments%20and%20Settings%5CAdministrator%5Csintact%203.0%5Ccache%5CLegislatie%5Ctemp1115056%5C00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

 În cursul lunii februarie 2020 la APM Brăila nu s-au raportat poluări accidentale produse pe raza județului Brăila.

 **Director executiv**

**Ciprian CUZMIN**

Șef Serviciu Monitorizare și Laboratoare, Nicoleta ROADEVIN

Centralizat – Aurel BĂNUȚĂ